**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 57. Статута Општине Гаџин Хан ( “Службени лист града Ниша” број 63/2008, 31/2011, 46/2011 и 36/2013), члана 3., члана 22. Одлуке о Општинском већу општине Гаџин Хан ( “Службени гласник града Ниша” бр.83/2008), члана 20. Пословника Општинског већа општине Гаџин Хан (“Службени лист града Ниша” број 93/2004) на својој 28. (двадестосмој) седници, одржаној дана 10. марта 2017. године, **УТВРЂУЈЕ**

**П Р Е Д Л О Г**

**ОДЛУКЕ О ДОПУНИ ОДЛУКЕ О ПРАВИМА У СОЦИЈАЛНОЈ ЗАШТИТИ ОПШТИНЕ ГАЏИН ХАН**

**УТВРЂУЈЕ СЕ** предлог одлуке о допуни Одлуке о правима у социјалној заштити општине Гаџин Хан, те исту доставити Скупштини општине Гаџин Хан на усвајање.

**ОПШТИНСКО ВЕЋЕ ОПШТИНЕ ГАЏИН ХАН**

број:06-\_\_\_\_\_\_\_\_\_/17-III

У Гаџином Хану, 10. марта 2017. године ПРЕДСЕДНИК

Саша Ђорђевић

На основу члана 32. став 1. тачка 8. Закона о локалној самоуправи (\*Службени гласник РС\*, број 129/2007) члана 44-47, 55, 110, 111 и 209.Закона о социјалној заштити (\*Службени гласник РС\*, број 24/2011) и члана 39. Статута општине Гаџин Хан (\*Службени лист града Ниша\*, број 63/2008, 31/2011 ,46/2012 и 36/2013) ,

Скупштина општине Гаџин Хан, на седници одржаној 17. марта 2017.године, донела је

О Д Л У К У

О ДОПУНИ ОДЛУКЕ О ПРАВИМА И УСЛУГАМА У СОЦИЈАЛНОЈ ЗАШТИТИ

ОПШТИНЕ ГАЏИН ХАН

Члан 1.

У Одлуци о правима и услугама у социјалној заштити општине Гаџин Хан (\*Службени лист града Ниша\*, број 18/2012, 66/2012, 81/2012 , 107/2012 и 11/2013), у члану 26. иза става 1. додаје се нови став 2. који гласи:

\*За места школовања која су знатно удаљена од Гаџиног Хана и не постоје месечне релацијске карте за превоз , накнада трошкова превоза утврђује се у месечном новчаном износу у висини 50% стварних месечних трошкова \*.

Члан 2.

У члану 35. иза става 2. додаје се нови став 3. који гласи:

„За места школовања која су знатно удаљена од Гаџиног Хана и не постоје месечне релацијске карте за превоз , износ субвенционисаног превоза утврђује се у максималном износу од 8.000 динара месечно , а на основу стварних месечних трошкова провоза умањених за 4.100,00 динара .

Ставови 3. и 4. постају ставови 4. и 5 .

У наведеном члану иза става 5. додаје се нови став 6. који гласи :

„Право на субенционисани превоз признаје се и остварује на основу стварних трошкова превоза “.

Члан 3.

У члану 38. иза става 1. додаје се нов став 2. који гласи :

„У изузетним случајевима , када није могуће извршити ургентно збрињавање на начин предвиђен у ставу 1. овог члана, могуће је корисника збринути и у другу установу социјалне заштите укуључујући и приватне домове за одрасла стара лица“

Члан 4.

У члану 39.иза става 1.додаје се нови став 2 који гласи :

„Изузетно , услуга се може продужити и на два месеца уз одобрење Општинског већа општине Гаџин Хан“

Став 2. постаје став 3.

Члан 5.

Овa Одлука ступа на снагу осмог дана од дана објављивања у „Службеном листу града Ниша“.

Број: 06- /2017-II

У Гаџином Хану, 17. марта 2017.године

СКУПШТИНА ОПШТИНЕ ГАЏИН ХАН

ПРЕДСЕДНИК,

Драгослав Ранчић